ওর বাবার গালদুটো টমাটোর মতো টকটকে লাল হয়ে গেলো। তিনি চিৎকার দিয়ে উঠলেন, এইসব বড় বড় কথা  বলার তুমি কে? এহ্, পোপ চলে আসছে আমার কাছে সততা নিয়া ভাষণ দিতে! তুমি হইতেছো একটা পুচঁকা অশিক্ষিত ফাজিল যার কোন ধারণাই নাই কি থেকে কি হয়!  মা সায় দিলেন বাবার কথায়, তুমি একদম সত্যি কথা বলছো, হ্যারি। মাটিল্ডা, তোমার সাহস তো কম না তুমি তোমার বাবার সংগে এইরকম করে কথা বলছো! এখন তুমি তোমার বাজে বকর বকর বন্ধ করে চুপ থাকো। টিভির অনুষ্ঠানটা শান্তিতে দেখতে দাও আমাদের।